Reglament da gestiun da la cumissiun tripartita    545.265   Reglament da gestiun da la cumissiun tripartita  dals 27-10-1998 (versiun dals 01-12-1998)  sa basond sin l'art. 119b al. 2 da l'ordinaziun davart l'assicuranza obligatorica cunter  la  dischoccupaziun e davart  l'indemnisaziun  per insolvenza dals  31 d'avust  1983  (OADI)1) e  sin  l'art. 8  da  l'ordinaziun  executiva  dal  cussegl  grond  dals  25  da  november  1983  tar  las  disposiziuns  federalas  e  chantunalas  davart  l'assicuranza  cunter la dischoccupaziun e davart l'indemnisaziun per insolvenza2)  relaschà da la regenza ils 27 d'october 1998  Art.  1 Cumposiziun 1 Da la cumissiun tripartita fan part: a) trais commembras resp. commembers da l'uffizi chantunal; b) trais represchentantas resp. represchentants da las patrunas resp. dals patruns; c) trais  represchentantas  resp.  represchentants  da  las  lavurantas  resp.  dals   lavurants; d) ina  represchentanta  resp.  in  represchentant  da  la  cassa  publica  cun  vusch   consultativa. 2 Il departament elegia las commembras resp. ils commembers e numna la presidenta  resp. il president or dal ravugl da las represchentantas resp. dals represchentants da  l'uffizi chantunal.  Art.  2 Incumbensas e cumpetenzas 1 Suenter la consultaziun da la cumissiun tripartita deliberescha il departament – en  il senn d'ina decisiun preliminara – il project da basa annual per mauns da l'uffizi da  cumpensaziun da l'assicuranza cunter la dischoccupaziun. 2 En connex cun la surdada d'incumbensas en il sectur da las mesiras dal martgà da   lavur che vegnan realisadas periodicamain durant in temp pli lung e che chaschunan  gronds custs sto la cumissiun tripartita vegnir consultada ordavant. Quella ha il dretg  da proponer offerentas resp. offerents.  1) CS 837.02 2) DG 545.260  * tabellas da las modificaziuns a la fin dal relasch   1   http://db.clex.ch/link/Bund/837.02/rm http://www.gr-lex.gr.ch/data/545.260/rm   545.265    Art.  3 Organisaziun 1 Las commembras resp. ils commembers pon sa laschar substituir. 2 Per  esser  abla  da  decider  sto  esser  preschenta  almain  la  mesadad  da  las  commembras  resp.  dals  commembers.  Las  decisiuns  vegnan  prendidas  cun  maioritad simpla da las preschentas resp. dals preschents. En cas da paritad da las  vuschs prenda la presidenta resp. il president la decisiun da tagl. 3 Ina represchentanta resp. in represchentant da l'uffizi chantunal maina il protocol  ed il secretariat.  Art.  4 Secretezza 1 Las commembras resp. ils commembers da la cumissiun ston tegnair secret envers  terzas persunas quai ch'els vegnan a savair tar lur activitad. 2 Uschenavant ch'i na cuntrastattan nagins interess privats u publics, po la presidenta  resp. il president permetter excepziuns.  Art.  5 Entrada en vigur, aboliziun dal dretg vertent 1 Quest reglament entra en vigur il 1. da december 1998. 2 Per quest termin vegn abolì il reglament da gestiun da la cumissiun tripartita dal 1.  d'october 19961).  1) CUL 1996, 3661  2       545.265   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-12-1998 relasch emprima versiun -   3     545.265    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-12-1998 emprima versiun -  4     	Art. 1 Cumposiziun 	Art. 2 Incumbensas e cumpetenzas 	Art. 3 Organisaziun 	Art. 4 Secretezza 	Art. 5 Entrada en vigur, aboliziun dal dretg vertent  		2018-06-06T02:16:14+0200 	"7001 Chur" 	"Gesetzessammlung Kanton Graubünden"